《古意》
宋代·董嗣杲

山中有流泉，洗耳今无人。
树队互蒙密，鸟语交昏晨。
谁能观大运，达此秋与春。
生意自尔蕃，叶叶分光新。
藤蔓附女萝，兰茝披荒榛。
兴言混栖托，随迹安可伸。
悲哉倦游子，感寓徒酸辛。
荣枯了不计，老大将迫身。
潸然眼中泪，堕此衣上尘。
所耽轩裳故，殊失烟霞亲。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。